

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, БањаЛука, тел: 051/360-221, факс: 051/360-224**

**www.sukobinteresa-rs.org, E-mail: kontakt@sukobinteresa-rs.org**

Број: 02-229-С/22-1, О.С.

Датум: 07.04.2022. године

**М. К.**

**ПРЕДМЕТ: Мишљење, доставља се.-**

Републичка комисија за утврђивање сукоба интереса у органима власти Републике Српске (у даљем тексту: Комисија), дана 18.03.2022. године запримила је упит М. К. у којем тражи мишљење. У допису је наведено да именовани тренутно обавља дужност директора А.Д. „Комуналац“ Бијељина, чији је оснивач град Бијељина. Именовани тражи мишљење за следећу правну ситуацију:“ Да ли би мојим ступањем на дужност одборника у Скупштини града Бијељина и истовремено обављањем функције директора у А.Д. „ Комуналац“ Бијељина дошло до сукоба интереса у складу са одредбама Закона о спречавању сукоба интереса у органима власти Републике Српске („Службени гласник Републике Српске“ бр. 73/08 и 52/14).

Републичка комисија за утврђивање сукоба интереса у органима власти Републике Српске, у складу са чланом 16. Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14) на сједници одржаној 07.04.2022. године дала је сљедеће:

**М И Ш Љ Е Њ Е**

У члану 5. став 1. Закона о спречавању сукоба интереса у органима власти Републике Српске прописано је да изабрани представници, носиоци извршних функција и савјетници не могу, у вријеме док врше јавну функцију и 3 мјесеца након престанка јавне функције, бити чланови надзорног одбора или директори јавних предузећа.

Обзиром на постојећу законску одредбу, **у предметном случају би постојала неспојивост** између вршења мандата одборника у Скупштини града Бијељина и обављања функције директора у А.Д. „Комуналац“ Бијељина.

С поштовањем,

ПРЕДСЈЕДНИЦА КОМИСИЈЕ

Oбренка Слијепчевић

Доставити:

1. М. К.

2.У спис предмета

3.а/а