

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, Бања Лука, тел: 051/360-221, факс: 051/360-224**

**www.sukobinteresa-rs.org, E-mail:** [**kontakt@sukobinteresa-rs.org**](mailto:kontakt@sukobinteresa-rs.org)

Број: 02-1833-С/21/22-5, О.С.

Датум: 07.04.2022. године

На основу члана 15. под а) и в) Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14), Републичка комисија за утврђивање сукоба интереса у органима власти Републике Српске, на сједници одржаној дана 07.04.2022. године, у поступку утврђивања сукоба интереса за изабраног представника Глишић Драгића донијела је

**РЈЕШЕЊЕ**

Утврђује се да се изабрани представник Глишић Драгић, одборник у Скупштини општине Сребреница, не налази у сукобу интереса.

Образложење

Републичкој комисији за утврђивање сукоба интереса у органима власти Републике Српске (у даљем тексту: Комисија), дана 19.11.2021. године, достављена је иницијатива за утврђивање постојања сукоба интереса за Глишић Драгића, одборника у Скупштини општине Сребреница.

У иницијативи се наводи да је Глишић Драгић, одборник у Скупштини општине Сребреница, уједно и директор Центра за социјални рад, чији је оснивач Скупштина општине Сребреница, чиме је директно у сукобу интереса.

Дана 10.12.2021. године Комисија је донијела одлуку о покретању поступка за утврђивање постојања сукоба интереса за Глишић Драгића, те му доставила иницијативу на изјашњење.

Дана 30.12.2021. године Глишић Драгић је доставио одговор на иницијативу у којем наводи да сматра да су наводи из иницијативе неосновани. Наводи да је тачно да обавља функцију вршиоца дужности директора ЈУ Центар за социјални рад, чији је оснивач Општина Сребреница. Даље наводи да сматра да одборник у СО Сребреница, уколико је вршилац дужности директора у јавној установи која се дијелом финансира из буџета Општине Сребреница није у сукобу интереса сходно Закону о спречавању сукоба интереса, уколико гласа за Оквирни буџет општине и за извршење буџета. У прилогу је достављено Рјешење о именовању вршиоца дужности директора ЈУ Центар за социјални рад Сребреница, број: 01-02256/21 од 25.05.2021. године.

Комисија је дана 28.02.2022. године упутила допис Скупштини општине Сребреница ради достављања података да ли је Глишић Драгић гласао по било којем питању везано за ЈУ Центар за социјални рад Сребреница од тренутка преузимања одборничког мандата.

Дана 15.03.2022. година Комисија је запримила допис из Скупштине општине Сребреница у којем је наведено да Глишић Драгић од именовања за вршиоца дужности директора ЈУ Центар за социјални рад Сребреница па до данас, приликом изјашњавања о тачкама дневног реда које је односе на ЈУ Центар за социјални рад Сребреница није гласао, односно по истим је издвајао своје мишљење, а то се може и доказати у наративним записницима и тонским снимцима Скупштине општине Сребреница.

Увидом и анализом доказа утврђено је следеће чињенично стање:

* Увидом у Рјешење о именовању вршиоца дужности директора ЈУ Центар за социјални рад Сребреница број: 01-02256/21 од 25.05.2021. године, утврђено је да је Глишић Драгић именован за вршиоца дужности са даном 24.05.2021. године.
* Утврђено је није гласао на сједницама у Скупштини општине Сребреница по тачкама које се односе на горе наведену јавну установу.

На основу проведеног поступка, Комисија је донијела одлуку као у диспозитиву, из следећих разлога:

Чланом 1. став 1. Закона о спречавању сукоба интереса у органима власти Републике Српске прописано је да се овим законом уређују посебне обавезе изабраних представника, носилаца извршних функција и савјетника у органима власти Републике Српске и јединица локалне самоуправе у обављању јавне функције, а у циљу спречавања сукоба интереса.

Чланом 4. под а) Закона о спречавању сукоба интереса у органима власти Републике Српске, прописано је да се „изабраним представницима“ сматрају: народни посланици у Народној скупштини РС, делегати у Вијећу народа РС и одборници у скупштинама јединица локалне самоуправе.

Сходно томе, како је одборник у скупштини локалне самоуправе „изабрани представник“, као такав је третиран Законом о спречавању сукоба интереса у органима власти РС и тај закон се примјењује на „изабране представнике“.

Законом о спречавању сукоба интереса у органима власти Републике Српске јавне установе *a priori* нису третиране, те самим тим лице може да буде одборник у јединици локалне самоуправе и вршилац дужности директор јавне установе.

Међутим, одборник у јединици локалне самоуправе својим дјеловањем не смије прекршити одредбе члана 3. и члана 9. Закона о спречавању сукоба интереса у органима власти Републике Српске и на тај начин остварити било коју предност за себе или јавну установу у којој је вршилац дужности директора.

Чланом 3. став 1. Закона о спречавању сукоба интереса у органима власти Републике Српске прописано је да су изабрани представници, носиоци извршних функција и савјетници у обављању јавне функције дужни да се понашају савјесно и одговорно, законито, непристрасно и часно, те да се придржавају принципа одговорности, поштења, савјесности, отворености и вјеродостојности, те етике позива и функције коју обављају. Ставом 2. прописано је да свој приватни интерес не смију стављати изнад јавног интереса, док је ставом 4. прописано да не смију користити јавну функцију за личну добит или добит лица које је са њима повезано и не смију бити ни у каквом односу зависности према лицима која би могла утицати на њихову објективност.

Чланом 9. Закона о спречавању сукоба интереса у органима власти Републике Српске прописано је сљедеће:

„Осим ако је одредбама овог закона прописано другачије, изабраним представницима, носиоцима извршних функција и савјетницима забрањено је:

а) примити или захтјевати поклон, или обећање поклона или друге вриједности ради обављања јавне функције;

б) примити додатну накнаду за извршавање послова у дјелокругу јавних функција;

в) тражити, прихватити или примити вриједност или услугу ради гласања о било којем питању или утицати на одлуку неког органа или лица;

г) обећати запослење или неко друго право у замјену за поклон или обећање поклона;

д) привилеговати лица ради страначког или другог опредјељења или због поријекла, личних или породичних веза;

ђ) одбити увид у своје финансијско стање, на захтјев надлежног органа;

ж) утицати на добивање послова или наруџби од органа власти у циљу стицања материјалне или нематеријалне користи за себе или другога;

з) користити повлашћене информације о раду органа власти ради личне користи или користи других лица и

и) на други начин користити свој положај, како би утицали на одлуке законодавне, извршне или судске власти, те тако постигли личну корист или корист других лица, неку повластицу или право, закључили правни посао или на други начин интересно погодовали себи или другом лицу.“

На основу спроведеног поступка утврђено је да није дошло до повреде одредаба Закона о спречавању сукоба интереса у органима власти Републике Српске, те је одлучено као у диспозитиву рјешења.

Поука о правном средству:

Против овог Рјешења може се изјавити ПРЕДСЈЕДНИЦА КОМИСИЈЕ

жалба Комисији за жалбе у року од Обренка Слијепчевић

15 (петнаест) дана од дана пријема

овог Рјешења. Жалба се подноси

путем ове Комисије.

Доставити:

1. Скупштина општине Сребреница, н/р одборника Глишић Драгића, Сребреничког одреда бб, 75 430 Сребреница
2. У спис предмета